มีอะไรกับแฟนแล้วเลือดออกกระปิบกระปรอยเป็นอะไรไหมค่ะ พอดีมีอยู่วันหนึ่งมีอะไรกับแฟนแล้วแฟนทำแรงไปหน่อยท่าหันหลังแล้วรู้สึกเจ็บพอเสร็จไปเข้าห้องน้ำก็มีเลือดออกมา หลังจากนั้นก็มาเรื่อยๆ มานิดเดียวแต่มาเกือบทุกวันแต่ช่วงนี้ไม่ค่อยมาบ่อยแต่พอมีอะไรกับแฟนก็มาอีก ฉีดยาคุมแบบ3เดือนอยู่ฉีดไปแล้ว2เข็มไม่ทราบว่าเป็นอะไรไหมค่ะ
สวัสดีค่ะ อาการเลือดออกผิดปกติทางช่องคลอด อาจเกิดจาก-การฉีกขาดของเยื่อบุอวัยวะเพศภายนอก-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ผลข้างเคียงจากยาฉีดคุมกำเนิด-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนแนะนำควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์